GUNKUL ปี 59 กำไรเหลือ 537.72 ลบ. ลดลง 22% ยังใจดีแจกปันผลเป็นหุ้นพร้อมเงินสด
GUNKUL ปี 59 กำไรเหลือ 537.72 ลบ. ลดลง 22% จากปีก่อนกำไร 685.14 ลบ. หลังรายได้ขายอุปกรณ์ไฟฟ้าลดลง ยังใจดีแจกปันผลเป็นหุ้น 6:1 พร้อมเงินสด 0.04 บ./หุ้น XD 25 เม.ย.60 กำหนดจ่าย 16 พ.ค.นี้
28 ก.พ. 2560

บริษัท กันกุลเอ็นจิเนียริ่ง จำกัด (มหาชน) หรือ GUNKUL รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวปรับตัวลดลงเนื่องจากบริษัทมีรายได้จากการผลิตและจําหน่ายอุปกรณ์ไฟฟ้า ลดลงจากงวดเดียวกันกับปี เนื่องจากในปี 2559 ภาพรวมการออกใบอนุญาตจําหน่ายไฟฟ้า (PPA) ประเภทโรงไฟฟ้าพลังงานแสงอาทิตย์มีจํานวนลดลงอย่างมาก 
นอกจากนี้ ได้ประกาศจ่ายปันผลเป็นหุ้นปันผลและเงินสด โดยจ่ายเป็นเงินสดจำนวน 0.04 บาทต่อหุ้น และจ่ายเป็นหุ้นในอัตรา 6 หุ้นเดิม : 1 หุ้นปันผล โดยจะขึ้นเครื่องหมาย XD ไม่ได้รับสิทธิปันผลในวันที่ 25 เม.ย. 2560 และกำหนดจ่ายเงินปันผลในวันที่ 16 พ.ค. 2560
 